burgasdotpro/wikipedia huggingface dataset:
Sibírsky federálny okruh

Sibírsky federálny okruh je jeden z ôsmich federálnych okruhov Ruska. Rozprestiera sa v centrálnej časti ázijského Ruska na území Sibíri. Jeho rozloha predstavuje , čo je 30 % územia Ruskej federácie. Federálny okruh má 17 173 185 (rok 2018) obyvateľov, pričom viac ako 71 % žije v mestách, zvyšok na vidieku. Priemerná hustota osídlenia je takmer 4 obyvatelia na km2. Najväčšími mestami okruhu sú Novosibirsk a Omsk.
Sibírsky federálny okruh bol založený Výnosom prezidenta Ruskej federácie č. 849 dňa 13. mája 2000. 
Federálny okruh je veľmi bohatý na nerastné suroviny. Na Sibíri sa nachádza 85 % celoruských zásob olova a platiny, 80 % uhlia a molybdénu, 71 % niklu, 69 % medi, 44 % striebra a 40 % zlata.
Administratívne členenie okruhu.
Sibírsky federálny okruh tvoria nasledovné subjekty Ruskej federácie:
Štyri republiky, tri kraje a päť oblastí.
01. Altajská republika - administratívne centrum Gorno-Altajsk
02. Altajský kraj - administratívne centrum Barnaul
03. Buriatska republika - administratívne centrum Ulan-Ude
04. Zabajkalský kraj - administratívne centrum Čita
05. Irkutská oblasť - administratívne centrum Irkutsk
06. Kemerovská oblasť - administratívne centrum Kemerovo
07. Krasnojarský kraj - administratívne centrum Krasnojarsk
08. Novosibirská oblasť - administratívne centrum Novosibirsk
09. Omská oblasť - administratívne centrum Omsk
10. Tomská oblasť - administratívne centrum Tomsk
11. Tuvianska republika - administratívne centrum Kyzyl
12. Chakaská republika - administratívne centrum Abakan
Hlavným mestom Sibírskeho federálneho okruhu je mesto Novosibirsk ().
Najväčšie sídla okruhu.
Najväčšími sídlami Južného federálneho okruhu z hľadiska počtu obyvateľov (údaje podľa odhadu Ruského štatistického úradu z r. 2010):
Péróz I.

Péróz I. bol perzský veľkokráľ z rodu Sásánovcov vládnuci v rokoch 459484. Jeho otcom bol kráľ Jazdkart II., matkou kráľovná Dénak. Péróz mal bratov Hormizda a Valgaša, z ktorých prvý bol jeho predchodcom a druhý nástupcom na tróne.
Prevzatie moci.
Pérózova cesta k moci nebola jednoduchá, pretože predurčeným dedičom trónu nebol on, ale jeho starší brat Hormizd, vicekráľ v Sístáne. Ten tiež po otcovej smrti ako Hormizd III. roku 457 zasadol na perzský trón. Péróz si musel korunu tvrdo vybojovať v občianskej vojne, ktorá s prestávkami trvala dva roky (457459). Podľa časti prameňov sa pritom opieral o domáce síly, v ktorých čele stál Mihránovec Rahhám, podľa iných autorov utiekol k Hefthalitom a s ich pomocou ovládol ríšu.
Pérózova vláda.
Vláda Péróza I. je všeobecne považovaná za obdobie vážnej krízy. Katastrofálne suchá, ktoré trvali sedem rokov, vyvolali nedostatok potravín a iba vďaka maximálnemu nasadeniu kráľovskej správy nevypukol hladomor. K tomu sa pridala neúspešná výprava proti hefthalitskému kráľovi Ašnavázovi, v ktorej priebehu padol kráľ so svojim synom Kavádom do zajatia a prepustený bol až po prísľube vysokého výkupného (asi roku 469).
Ani v ďalších rokoch sa Pérózovi príliš nedarilo, lebo v Arménii a Gruzii vypukli revolty, podnietené kráľovou striktnou náboženskou politikou. Boje sa pretiahli na niekoľko rokov, ani jedna strana v nich však nezískala prevahu. Nakoniec sásánovské vojská z oblasti neslávne odtiahli, pretože kráľ potreboval jednotky pre novú vojnu s Hefthalitmi, na ktorú sa rozhodol začiatkom osemdesiatych rokov.
Táto vojna, myslená ako odplata za porážku z roku 469, skončila úplnou katastrofou. Pri stretnutí blízko Balchu v dnešnom Afganistane bolo perzské vojsko v roku 484 zničené a do zajatia padli nielen kráľove ženy, jeho dcéra Pérózducht a veľkňaz zaratuštrovskej cirkvi, ale aj celý perzský tábor s panovníckou kanceláriou. Sám Péróz v bitke zahynul.
Krasňany (Bratislava)

Krasňany (starší ľudový názov: "Habeš") sú miestna časť bratislavskej mestskej časti Rača.
Sú tu situované podniky Slovenská Grafia, Geodézia Bratislava. 
V Krasňanoch sa nachádza aj sídlisko, nákupné reťazce Kraj a Lidl, a niekoľko vzdelávacích inštitúcií (stredné odborné učilište spojov, Stredná odborná škola polygrafická a športové Gymnázium Hubeného.
Krasňany

Krasňany môžu byť:
Husrav I.

Husrav I. alebo Chusrau I. alebo Chosrau I. (/Chosroesis; * 512 až 514, Ardestan, Novoperzská ríša – † február 579, Ktésifón) bol perzský veľkokráľ z rodu Sásánovcov vládnuci v rokoch 531579. Bol tretím synom kráľa Kaváda I. a od dvadsiatych rokov 6. storočia predurčeným dedičom trónu. Roky jeho panovania boli vyplnené vojnami s Byzantskou ríšou cisára Justiniána I., bojmi s Heftalitmi na východe, ale aj významnou reformnou činnosťou na poli daňového systému a vojenstva, s ktorej pomocou sa podarilo prekonať štrukturálnu krízu z prelomu storočí (vrátane následkov mazdakovských búrok). V perzskej tradícii je Husrav známy pod prímením Anóšarván, čo znamená „s nesmrteľnou dušou“ či voľne preložené „ktorého sláva je nesmrteľná“.
Cyklus s predĺženou expanziou

Cyklus s predĺženou expanziou alebo obeh s predĺženou expanziou, Atkinsonov cyklus či Millerov cyklus je ideálny tepelný obeh pozostávajúci z vratných zmien. 
Cyklus s predĺženou expanziou popisuje prácu stroja pri ktorom kompresný pomer je menší ako expanzný a teda expanzná časť zdvihu môže prebiehať na väčšej dráhe ako kompresná. Prívod a odvod tepla je uvažovaný ako zmiešaný (všeobecný prípad). Výhodou tohoto cyklu je pri ostatných porovnateľných podmienkach vyššia termodynamická účinnosť oproti cyklom, kde sú kompresný a expanzný pomer rovnaké.
Diagram všeobecného cyklu s predĺženou expanziou.
Jednotlivé fázy cyklu znázorňuje diagram vyjadrujúci závislosť tlaku od objemu ("p-V diagram"). Zanesením všetkých šiestich fáz cyklu do jedného diagramu získame oblasť ohraničenú dvomi adiabatami, dvoma izochorami a dvoma izobarami. Obsah tejto oblasti zodpovedá práci vykonanej strojom 
Učinnosť všeobecného cyklu s predĺženou expanziou.
Účinnosť všeobecného cyklu s predĺženou expanziou závisí iba na:
Technická realizácia.
Technicky je takéto riešenie možné dosiahnuť úpravou kľukového mechanizmu piestového stroja, alebo úpravou časovania rozvodu. Tento cyklus využívajú spaľovacie motory s tzv. Atkinsonovým cyklom, alebo Millerovým cyklom.
Špeciálne prípady.
Ďalšími doplňujúcimi podmienkami môžeme z tu uvedeného všeobecného cyklu získať ako jeho medzné prípady iné teoretické cykly. Napríklad:
Millerov cyklus

Millerov cyklus môže byť:
Domestikácia

Domestikácia (iné názvy: domestifikácia, zdomácnenie, zdomácňovanie, skrotenie) je postupné cieľavedomé pretváranie divo žijúcich živočíchov na druhy vhodné na chov. Hlavná charakteristika zdomácnených zvierat je to, že poskytujú určitý úžitok (mäso, mlieko, práca) alebo sa chovajú na potešenie. Tieto druhy hospodárskych zvierat možno bez väčšieho rizika chovať v zajatí.
Niekedy sa toto slovné spojenie používa aj pri obdobnom procese v prípade rastlín.
Podmienky zdomácnenia.
Cieľavedomá snaha zdomácnovať určité druhy hospodárskych zvierat sa prejavila najmä rozvojom kultúry, vedy a techniky. Prvé domestikačné centrá boli v oblasti dnešného Iraku a Iránu v oblasti vtedajšej Mezopotámie. Populácie divožijúcich zvierat museli byť dostatočne veľké, museli mať schopnosť žiť v symbióze s človekom. Nevyhnutná bola taktiež schopnosť zvierat prispôsobiť sa podmienkam prostredia.
Domáce zviera

Domáce zviera je živočích držaný počas väčšieho počtu generácií za zvláštnych, človekom formovaných podmienok. Od zvierat, z ktorých sa vyvinuli sa odlišujú výzorom, funkčne aj správaním.
Domáce zvieratá existujú už najmenej 10 000 rokov, najstaršími sú ovca, koza, krava a pes, ktoré sa spočiatku len konzumovali (vrátane psa) alebo používali ako surovina. Využitie nosnej sily zvierat pribudlo až neskôr.
Počet domácich zvierat je nízky (asi 20 rodov cicavcov, asi 20 rodov vtákov, kapry, včely, priadky morušové a niekoľko ďalších bezstavovcov). Okrem toho existujú špecifické skupiny:
Väčšinou pochádzajú z Eurázie, len osol, ťava, mačka a perlička sú z Afriky a lama, alpaka, morské prasiatko, a moriak boli domestikované v Amerike.
Motor s Millerovým cyklom

 
Motor s Millerovým cyklom je preplňovaný štvortaktný spaľovací motor využívajúci výhody cyklu s predĺženou expanziou. Millerov cyklus bol patentovaný americkým inžinierom Ralphom Millerom v roku 1940.
Tento typ motora bol najskôr používaný pre pohon lodí a stacionárnych generátorov. Neskôr bol aplikovaný aj automobilkou Mazda v motore "KJ-ZEM" V6, použitom v modeli Millenia. Naposledy cyklus použila automobilka Subaru vo svojom modeli „Turbo Parallel Hybrid“ známom ako Subaru B5-TPH.
Princíp práce.
Princíp práce motora s Millerovým cyklom je veľmi podobný princípu práce motora s Atkinsonovým cyklom. Jediný zásadný rozdiel je v tom, že motory s Millerovým cyklom sú preplňované.
Plniaci ventil je otvorený dlhšie ako pri klasickom štvortaktnom motore, následkom čoho sa kompresný zdvih rozdelí na dve časti. V prvej, počas otvoreného plniaceho ventilu sa časť náplne valca vytláča späť do plniaceho potrubia. Až v druhej časti, po uzavretí ventilu prebieha kompresia náplne. Samozrejme nevyužitie celého objemu valca má za následok zníženie výkonu motora. Zníženie výkonu je však redukované tým, že motor je prepĺňaný turbodúchadlom. Spätné vytláčanie náplne prebieha asi na 20 až 30% zdvihu piesta. Povedané inak, kompresia prebieha len počas 70 až 80% zdvihu.
Výhodou Millerovho cyklu v porovnaní s atmosférickým motorom bez predĺženej expanzie s rovnakým zdvihovým objemom sú:
Žubrienka

Žubrienka je larválne štádium žiab.
Opis.
Žubrienky žijú najmä vo vode, aj keď niektoré druhy majú žubrienky žijúce na súši. Živia sa hlavne riasami alebo inými rastlinami. Majú guľaté telo s dlhým stočeným črevom, ktoré je pre rastlinnú potravu potrebné. Nemajú žiaden spôsob obrany a sú potravou pre veľa predátorov.Dýchajú žiabrami
Vlčiareň

Vlčiareň je malá dolinka pod Zárubami pri obci Smolenice, ktorou prechádzajú turistické trasy 2412 a 8109.
Záruby

Záruby () sú najvyšší vrch Malých Karpát na Západnom Slovensku.. Nachádzajú sa neďaleko obce Smolenice.
Poloha.
Nachádza sa v strednej časti pohoria, na severnom okraji geomorfologického podcelku Pezinské Karpaty, v jej časti Biele hory. Vrch leží v strednej časti rozsiahleho horského chrbta, ktorý sa tiahne od vodnej nádrže Buková až po Smolenický zámok. Patrí do Trnavského kraja i okresu a samotný vrchol leží v katastrálnom území obce Buková Juhovýchodné svahy masívu zasahujú do katastra Smoleníc. Západne, na konci hrebeňa stojí na rovnomennom vrchu ruina hradu Ostrý Kameň (), východne sa nachádza vysoká Havranica. Oblasť Zárub odvodňujú prítoky Moravy, východnú časť prítoky Dudváhu.
Opis.
Vrch je súčasťou horského chrbta, ktorý sa tiahne v západno-východnom smere takmer celou šírkou Pezinských Karpát. Na mnohých častiach vystupujú vápencové bralá, charakteristické pre túto časť pohoria. Poskytujú zaujímavé pohľady na okolie. Na vrchole stojí kríž. Záruby sú súčasťou rovnomennej národnej prírodnej rezervácie a Chránenej krajinnej oblasti Malé Karpaty. Zaznamenaný tu bol bohatý výskyt vzácnych a chránených druhov rastlín a živočíchov. 
Výhľady.
Zalesnená vrcholová časť ponúka obmedzené výhľady, z vhodných lokalít je mimo okolitých vrchov možné pozorovať Veľkú Javorinu, Inovec či Zobor, no pri vhodných podmienkach i alpské vrcholy alebo moravské Pavlovské vrchy.
Odvetranie palivovej nádrže

Odvetranie palivovej nádrže je technika, ktorá pomáha znižovať nepriaznivý dopad vozidiel poháňaných benzínovými motormi na životné prostredie. Vzhľadom na to, že benzín obsahuje nezanedbateľný podiel ľahko odpariteľných frakcií, je potrebné pre ním poháňané vozidlá riešiť aj problém úniku uhľovodíkov (CHx) odparením z palivovej sústavy vozidla.
Princíp.
Odvetranie palivovej nádrže je u moderných motorov riešené za pomoci nádoby s aktívnym uhlím. Obsah nádoby absorbuje odparené uhľovodíky. Vo vhodnom prevádzkovom režime riadiaca jednotka otvorí ventil spájajúci nádobu s nasávacím potrubím a vplyvom podtlaku v nasávacom potrubí začne prúdiť cez nádobu čistý vzduch. Rozdiel koncentrácií uhľovodíkov v absorbente a vzduchu umožní ich postupné uvoľňovanie a odvedenie spolu s nasávaným vzduchom do spaľovacieho priestoru. Po regenerácii absorbenta a uzavretí odvetrávacieho ventilu sa cyklus opakuje.
História.
Od roku 1971 musia nové vozidlá v USA spĺňať emisné predpisy týkajúce sa vyparovania uhľovodíkov. To podnietilo zavedenie odvetranie palivovej nádrže s využitím nádoby s aktívnym uhlím.
Hlbočiansky prameň

Hlbočiansky prameň je prameň, ktorý sa nachádza v Doline Hlboče neďaleko obce Smolenice na úpätí Malých Karpát.
Hlbočiansky vodopád

Hlbočiansky vodopád sa nachádza v Hlbočianskej doline neďaleko Smoleníc v okrese Trnava. Je to občasný vodopád, závislý od vody z Hlbočianskeho prameňa. Meria 9 metrov a je jediným vodopádom v Malých Karpatoch.
Slovenská Grafia

Slovenská Grafia je tlačiareň nachádzajúca sa v Bratislave, v mestskej časti Rača, v miestnej časti Krasňany na ulici Pekná cesta, kde sídli od roku 1971. 
Vznikla však (pod súčasným názvom) už v roku 1921 ako prvá tlačiareň na Slovensku, jej spoluzakladateľom bol známy politik Milan Hodža. V roku 1935 v nej vznikla prvá farebná publikácia pre Maticu slovenskú. O rok neskôr bola zavedená hĺbkotlačová technika a v roku 1938 ofsetová. Tradícia rotačnej tlače sa datuje rokom 1956, kedy boli inštalované prvé hĺbkotlačové a ofsetové rotačky a začala výroba farebných časopisov. Od roku 1997 je zavedená technológia bezfilmového zhotovenia tlačovej formy v hĺbkotlači - tzv. CTG a od roku 2000 aj pre ofset - CTP.
Ako jediná tlačiareň na Slovensku má potenciálnu okamžitú hodinovú kapacitu 8 miliónov strán A4, čo ju zaraďuje medzi európsku špičku.
Za socializmu (od roku 1955) niesla názov: "Polygrafické závody (Krasňany) n.p." a bola súčasťou trustu Slovenská polygrafia. Súčasným majoritným akcionárom je Grafobal Group.
Pravták

Pravták môže byť:
Pravtáky môže byť slovenské označenie pre taxonomické jednotky:
Pravé vtáky

Pravé vtáky alebo vtáky pravé môže byť:
Pštrosy

Pštrosy môže byť slovenské označenie pre taxonomickú jednotku:
Pštros je slovenský názov pre rod Struthio z čeľade pštrosovité.
Valgaš

Valgaš bol perzský veľkokráľ z rodu Sásánovcov vládnuci v rokoch 484488. Jeho otcom bol kráľ Jazdkart II. (vládol 439457), bratia králi Hormizd III. a Péróz I.
Valgaš preberal vládu v krajine za mimoriadne nepriaznivých podmienok, spôsobených porážkou kráľa Péróza I. vo vojne s Hefthalitmi. Zdá sa, že to bol panovník skôr slabý, stojaci pod silným vplyvom perzských veľmožských rodín. K najdôležitejším opatreniam jeho vlády patrilo uzavretie mieru s Hefthalitmi, ktorým Peržania museli na základe neho platiť tribút, a vyhlásenie náboženskej tolerancie voči arménskym kresťanom.
Hlavnou osobou na dvore bol v tom čase Zarmihr z rodu Károv, známejší pod menom Sóchrá, ktorý mal hodnosť miestokráľa v Sístáne. Druhým vplyvným predákom bol Šápúr z rodu Mihránov ovládajúci oblasť okolo mesta Raj. Medzi týmito mužmi panovala veľká osobná rivalita a nepokojnú situáciu v krajine ešte zvyšovali mocenské ašpirácie syna kráľa Péróza, Kaváda.
Valgaš sa udržal na tróne do roku 488 a nie je jasné, či zomrel prirodzenou smrťou alebo bol zvrhnutý pri prevrate zorganizovanom princom Kavádom a podporovanom Hefthalitmi a Sóchrou.
Dravce

Dravce (zastarano alebo mimo zoológie a geografie: "dravci") môže byť:
Dravec môže byť:
Hormizd IV.

Hormizd IV. (stredoperzsky: Óhrmazd; * asi 540 – † jún 590, Ktésifón) bol perzský veľkokráľ z rodu Sásánovcov vládnuci v rokoch 579590. Jeho otcom bol kráľ Husrav I., jeden z najvýznamnejších reformátorov v perzských dejinách, matkou turecká princezná Kákin, Chákánova dcéra (odtiaľ Hormizdov prídomok Turkzád, syn Turkyne). 
Hormizd bol panovníkom, ktorého východné pramene (Tabarí), ako aj pramene byzantské (Theofylaktos Simokattes) zhodne vyobrazujú celkom negatívne. Vytýkajú mu najmä krutý postup proti šľachte, zavraždenie vlastných bratov (možných nápadníkov trónu) a konflikty so zaratuštrovským kňažstvom (mágmi). Menej už kronikári zdôrazňujú pozitívne stránky Hormizdovej osobnosti, napríklad jeho všestrannú starostlivosť o poddaných a náboženskú toleranciu.
Štátne záležitosti na začiatku Hormizdovej vlády viedol vezír Vazurgmihr, oceňovaný väčšinou neskorších dejepiscov, po troch rokoch bol však uväznený a jeho miesto zaujali väčšinou pochlebovači, zbavení funkcií Husravom I. Kráľ začal tvrdo vystupovať proti veľmožom aj vzdelancom a prenasledovať kňažstvo, ktoré sa mu stavalo na odpor. Veľa popredných predstaviteľov ríše skončilo na popravisku – bývalý vezír Jazd-Gušnasp, minister Ádharmáh, vrchný mág Zartušt a ďalší. Počas svojho panovania Hormizd vraj dal popraviť celkom 13 600 osôb. Či tým chcel iba upevniť svoje postavenie a poistiť sa pred prípadnou opozíciou, alebo to bol prejav podozrievavosti či nejaké poruchy osobnosti, možno len tažko usúdiť. 
Po otcovi Hormizd zdedil vojnu s Byzantskou ríšou, ktorá s prestávkami trvala počas celej jeho vlády. Bojovalo sa aj s Turkami na severovýchode, tu však vojvodca Báhrám Čóvén dokázal nepriateľov rozhodne poraziť v oblasti dnešného Herátu.
Na prelome rokov 589/590 sa Báhrám Čóvén z osobných dôvodov vzbúril proti Hormizdovi, a zatiaľ čo jeho armáda pochodovala na Ktésifón, bol kráľ 6. februára 590 zvrhnutý palácovým prevratom a posadený do väzenia. Novým panovníkom sa stal Hormizdov syn Husrav II., neskôr veľký bojovník proti Byzancii. Sám Hormizd bol vo väzení najskôr oslepený, po úteku Husrava II. pred Báhrámom Čóvénom ho však veľmoži Vistám a Vindóé zaškrtili. Či sa to stalo s Husravovým vedomím, je nejasné.
Jehuda ha-Levi

Rabi Jehuda ben Šmuel ha-Levi (*asi 1075 – † 1141) bol židovský lekár, básnik a mysliteľ, autor filozofického románu "Kuzari". Pochádzal zo španielskej Tudely.
Prokúra

Prokúra je špeciálny typ zastúpenia na základe plnej moci.
Prokurista (t. j. splnomocnený na základe plnej moci) je oprávnený konať za podnikateľa vo všetkých úkonoch týkajúcich sa prevádzky podniku. Dokonca aj v takých právnych úkonoch, pri ktorých sa vyžaduje zvláštna plná moc (napríklad na zastupovanie pred súdom). Prokúra je obmedzená do tej miery, že prokurista môže robiť právne úkony týkajúce sa len prevádzky podniku. Úkon, ako je predaj samotného podniku, určite nie je úkonom týkajúcim sa prevádzky podniku, išlo by o prekročenie plnomocenstva vyplývajúceho z prokúry. Prokúra tiež nezahŕňa oprávnenie na scudzovanie (napríklad predaj nehnuteľnosti) a zaťažovanie nehnuteľností (napríklad založenie nehnuteľnosti), pokiaľ v nej nie je toto oprávnenie výslovne uvedené. 
Ak bol rozsah oprávnenia prokuristu obmedzený internými pokynmi podnikateľa (interné pokyny môžu vyplývať buď všeobecne zo stanov spoločnosti, alebo podnikateľ individuálne zakáže prokuristovi urobiť nejaký úkon), nemá to vplyv na právne úkony vykonané prokuristom s tretími osobami. Týmito právnymi úkonmi prokurista platne zaviazal podnikateľa, za ktorého koná. Z prekročenia oprávnenia prokuristom je možné vyvodiť len zodpovednosť prokuristu voči podnikateľovi. 
Prokuristom môže byť len fyzická osoba. Prokúru je možné udeliť aj viacerým osobám. Priamo v prokúre je potrebné vymedziť, či každý prokurista koná samostatne, alebo či je potrebný súhlas všetkých (resp. súhlas aspoň dvoch z nich). Prokurista sa pri vykonávaní písomných úkonov, podpisuje tak, že k obchodnému menu podnikateľa pripojí dodatok, ktorý označuje prokúru (napríklad „prokurista“) a svoj podpis. 
Vznik.
Prokurista môže vykonávať právne úkony za podnikateľa až zápisom prokúry do obchodného registra. Zákon stanovuje, že návrh musí obsahovať meno a bydlisko prokuristu a spôsob, akým sa za podnikateľa podpisuje. Ak bola prokúra udelená viacerým osobám, musí návrh obsahovať aj určenie, či prokurista koná samostatne alebo je potrebný súhlas viacerých prokuristov.
Zánik.
Vzhľadom na to, že zákon neupravuje podmienky zániku prokúry, bude sa táto otázka posudzovať podľa OZ. Prokúra zaniká najmä odvolaním prokuristu, prokuristovou výpoveďou alebo smrťou prokuristu. Výmaz prokúry z obchodného registra nie je teda podmienkou zániku prokúry. Ak bol prokurista odvolaný, ale výmaz prokuristu z obchodného registra ešte nebol vykonaný, bude podnikateľ zaviazaný z konania prokuristu s treťou osobou. Zaviazaný nebude, ak podnikateľ preukáže, že tretia osoba o odvolaní vedela.
Kivi

Kivi alebo nesprávne "kiwi" môže byť rod vtáka, pozri kiviovité.
Kivi alebo kiwi môže byť aj plod druhov aktinídia lahodná a aktinídia čínska a prípadne aj podobných druhov (napr. aktinídia význačná a aktinídia kolomiktová), synonymá: kiva, čínsky egreš, pozri kivi (ovocie).
Kiwi môže byť ај:
Rakúska zahraničná služba

Rakúska zahraničná služba (po nemecky "Auslandsdienst") je dvanásťmesačná alternatíva náhradnej civilnej služby. Táto môže byť uskutočnená formou „Gedenkdienstu“ (služby na pripomenutie holokaustu), sociálnou službou alebo mierovou službou. 
Služba v zahraničí je ekvivalentom nemeckej "Anderer Dienst im Ausland" (doslova: Iná služba v zahraničí). Zakladateľom je innsbruckský politológ Andreas Maislinger, ktorý prevzal základnú myšlienku z nemeckej „Aktion Sühnezeichen/Friedensdienste“ (doslova: Akcia Znak zmierenia/Mierové služby). 1. septembra 2002 smel prvý rakúsky účastník nastúpiť do služby na pripomenutie holokaustu v múzeu Auschwitz-Birkenau. 
Rakúsky Gedenkdienst.
Predmetom záujmu sú obete národného socializmu. Člen tejto služby vypomáha na pamätníkoch holokaustu (múzeá a vedeckovýskumné pracoviská). Ako príklad možno uviesť Centrum Simona Wiesenthala alebo Jad Vašem.
Rakúska sociálna služba.
Člen sociálnej služby má za úlohu pomáhať na hospodárskom a sociálnom rozvoji tej-ktorej krajiny. Účastníci pracujúci v sociálnej službe pracujú s „deťmi z ulice“ alebo na projektoch na zlepšenie zásobovania pitnou vodou v rozvojových krajinách.
Rakúska mierová služba.
Účastníci tejto služby sa angažujú v projektoch, ktoré pomahájú dosiahnuť alebo udržať mier v ozbrojených konfliktoch. Pracujú napríklad v neštátnych organizáciach v Izraeli, kde organizujú workshopy resp. spoločné iniciatívy konfliktných strán.
Financovanie.
Rakúska republika prenecháva každému spolku, ktorý umožňuje vykonávať službu v zahraničí namiesto náhradnej civilnej služby určitý rozpočet. Pre každého vyslaného rakúskeho občana sa počíta s 10 000 eurami. Tento obmedzený rozpočet je dôvodom, prečo nemôže každý záujemca uskutočniť službu v zahraničí.
Titul „Auslandsdiener des Jahres“.
Od roku 2005 udeľuje predstavenstvo tejto organizácie titul „"Auslandsdiener des Jahres"“ (voľný preklad: služobník zahraničnej služby roka). 
Nositelia:
Miguel Ángel Asturias

Miguel Ángel Asturias (* 19. október 1899, Guatemala, Guatemala – † 9. júl 1974, Madrid, Španielsko) bol guatemalský básnik, spisovateľ a diplomat, nositeľ Nobelovej ceny za rok 1967.
Vo svojich dielach sa venoval predovšetkým situácii v Strednej Amerike, napríklad v "Hombres de maíz" (1949; po česky s názvom "Kukuřiční lidé") a "Leyendas de Guatemala" (1930; "Guatemalské legendy"). Zaujímavosťou je, že sa podieľal na preklade "Popol Vuhu". Jeho tvorba náleží do smeru magický realizmus.
La Scala

La Scala је divadlo, ktoré bolo založené v Miláne z vôle vládkyne Márie Terézie, po zbúraní vojvodcovského divadla kráľovstva, 22. februára 1776.
Arch Enemy

Arch Enemy je švédska death metalová kapela založená Michaelom Amottom (1995).
História.
Formovanie.
Skupinu v pôvodnej zostave založil Michael Amott (gitara) v roku 1996 spolu s jeho mladším bratom Christopherom Amottom, ku ktorým sa pripojil Johan Liiva (spev) a bubeník Daniel Erlandsson. V roku 1998 bol do skupiny prijatý Martin Bengtsson (basgitara) a Peter Wildoer (bicie) a v tejto novej zostave vydali album "Stigmata". Týmto albumom si získali popularitu ako v Európe ako aj v Amerike. Bol to ich prvý album vydávaný celosvetovo.
Burning Bridges.
Daniel Erlandsson sa vrátil späť k bicím v roku 1999. Bol vydaný album "Burning Bridges" a onedlho za ním aj "Burning Japan Live 1999", ktorého predaj mal byť obmedzený len na Japonsko, ale neskôr bol vydaný celosvetovo. Album "Burning Bridges" znamenal zmenu, bol melodickejší ako predošlé albumy.
S Angelou Gossow.
Johan Liiva bol v roku 2001 požiadaný, aby odišiel od skupiny. Michael Amott usúdil, že Johan nie je primeraný k ostatku skupiny a chcel viac „dynamického“ frontmana. Nahradila ho Angela Gossow, amatérska žurnalistka a death metalová speváčka narodená v Kolíne, od ktorej Michael dostal v tom roku počas jedného interwiev jej demonahrávku. Prvý album po prijatí Angely bol "Wages of Sin". V decembri toho istého roku sa zúčastnili „Japan's Beast Feast 2002“, kd e účinkovali aj Motörhead a Slayer.
Album "Anthems of Rebellion" bol vydaný v roku 2003 a priniesol niektoré inovácie do ich hudobného prejavu, ako je napríklad dvojhlas v skladbe „End of the Line“. V novembri nasledujúceho roku vydala skupina Arch Enemy album "Dead Eyes See No Future", ktorý obsahoval aj cover-verzie niektorých piesní od skupín Megadeth, Manowar a Carcass. V júni 2005 skupina dokončila nahrávanie ich šiesteho albumu "Doomsday Machine".
V júli 2005 gitarista Christopher Amott opustil kapelu aby sa mohol viac venovať svojmu osobnému životu. Na jeho miesto nastúpil Fredrik Åkesson, ktorého v roku 2007 znovu vystriedal Christopher.
Vydanie ich nového albumu "Rise of the Tyrant" pre rok 2007 malo predznamenať EP "Revolution Begins". EP vyšlo 7. septembra, 2007 a album mal byť vydaný 25. septembra 2007. Cez P2P sa album Rise of the Tyrant dostal už 27. júla, 2007.
Zmena na poste speváčky.
V roku 2014 oznámili Arch Enemy zásadnú zmenu v zostave. Angela Gossow odstúpila z postu speváčky. V Arch Enemy ale naďalej zostala ako manažérka kapely. Novým hlasom sa stala kanadská speváčka a zakladateľka skupiny The Agonist – Alissa White-Gluz.
Louisiana

Louisiana je štát USA, ku ktorým sa pripojil 30. apríla 1812. Má necelých 5 miliónov obyvateľov a rozlohu asi . Z juhu ju ohraničuje Mexický záliv, zo západu Texas, zo severu Arkansas a z východu štát Mississippi. Najväčším mestom je New Orleans, hlavným mestom je Baton Rouge.
Obyvateľstvo.
Podľa sčítania ľudu z roku 2010 tu žilo 4 533 372 obyvateľov. Štát Louisiana je veľmi špecifický pôvodom svojich obyvateľov. K najväčšiemu hromadnému osídleniu oblasti prišlo počas odsunu frankofónnych obyvateľov z oblasti Akádie, dnešných malých kanadských provincií New Brunswick, Ostrov princa Eduarda alebo z Nového Škótska na východe krajiny. Títo často miešanci Francúzov a Indiánov boli donútení usadiť sa v močaristej delte najväčšej americkej rieky Mississippi (zachoval sa po nich aj názov najväčších miest New Orleans alebo Baton Rouge). Dodnes v mnohých okresoch prevažujú francúzske priezviská a mnohí doma hovoria francúzsky. Štát obýva tiež veľké množstvo černochov, potomkov afrických otrokov na plantážach a pôvodného britského obyvateľstva.
Najväčšie mesto je New Orleans, ktoré je známe prevažne jazzom, špecifickou morskou kuchyňou a oslavami fašiangov. Veľký zásah do života tunajších ľudí znamenal katastrofálny hurikán Katrina v roku 2005, ktorý spustošil pobrežie Alabamy, Mississippi a Louisiany a zaplavil mesto New Orleans, keď sa prevalili ochranné hrádze. Dnes sa juh Louisiany opäť prebúdza k životu s mnohými investíciami plynúcimi od federálnej vlády ako aj súkromných firiem a osôb. Brad Pitt je jednou zo známych osobností, ktorého nezisková organizácia stavia pre tých najchudobnejších obyvateľov domy so solárnymi panelmi.
Rasové zloženie.
Obyvatelia hispánskeho alebo latinskoamerického pôvodu, bez ohľadu na rasu, tvorili 4,2% populácie.
Kriminalita.
Louisiana od roku 1989 stojí na čele rebríčka amerických štátov v počte vrážd na hlavu. Nebezpečné sú obzvlášť väčšie mestá ako New Orleans a Baton Rouge, resp. ich sociálne vylúčené štvrte. 
Preto súdny systém nie je k rušiteľom zákona nijako milosrdný – s počtom 853 uväznených na 100 000 obyvateľov sa radí Louisiana na prvú priečku nielen v USA, ale aj vo svete. V rámci Reaganovej vojny s drogami boli od polovice 80. rokov celonárodne novelizované tresty za držanie a užívanie drog, smerom k vyšším dobám odňatia slobody. Zhruba polovica odsúdených si tresty odpykáva za porušenie protidrogových zákonov.
V roku 2013 bolo v Louisiane vo väzbe alebo väzení držané 1,42% dospelej populácie. Tento podiel obyvateľstva je najväčší v USA a na svete (približne 13 × väčší ako v Číne). Väčšina z týchto 50 100 jedincov je držaná v súkromne vlastnených "for-profit" (ziskom motivovaných) väzniciach, medzi ktorých vlastníkov patria šerifovia odľahlých vidieckych okrskov.
James Brown

James Joseph Brown (* 3. máj 1933, Barnwell, Južná Karolína, USA – † 25. december 2006, Atlanta, Georgia, USA) bol afroamerický spevák, hudobník, skladateľ, tanečník a producent. Mal zásadný vplyv na vývoj soulovej a funkovej hudby a jeho skladby tiež výrazne ovplyvnili zvuk hip-hopu.
James Brown je známy ako muž mnohých pseudonymov: "„Soul Brother Number One“, „Mr. Dynamite“, „The Hardest-Working Man in Show Business“," a predovšetkým "„The Godfather of Soul“". 
Medzi jeho najväčšie hity patria skladby „Papa's Got a Brand New Bag“, „I Got You (I Feel Good)“, „Say it Loud - I'm Black and I'm Proud“ a samozrejme „Get Up (I Feel Like Being Like A) Sex Machine“.
Zomrel vo veku 73 rokov na zlyhanie srdca, ktoré bolo komplikáciou zápalu pľúc.
Snoop Dogg

Calvin Cordozar Broadus, Jr. (* 20. október 1971, Long Beach, Kalifornia, USA), viac známy pod svojimi umeleckými menami Snoop Doggy Dogg, Snoop Dogg, Snoop Lion, je americký raper, spevák-skladateľ a herec. Celosvetovo predal viac ako 30 miliónov albumov. Jeho hudobná kariéra začala v roku 1992, kedy ho objavil Dr. Dre. Najprv spolupracoval na albume Dr. Dreho, "The Chronic" (1992) a na piesni pre film "Deep Cover".
Svoj debutový album "The Doggystyle" vydal v roku 1993 cez vydavateľstvo Death Row Records, pričom debutoval na 1. mieste v rebríčkoch Billboard 200 a Hot R&amp;B/Hip-Hop Songs. Počas prvého týždňa predaja sa predalo takmer 1 milión jeho kópií. V roku 1994 bol album "The Doggystle" certifikovaný 4 platinovými platňami, pričom boli z neho vydané hitové single „What's My Name“ a „Gin &amp; Juice“. Jeho druhý album "The Doggfather" (1996) takisto debutoval na 1. mieste v oboch spomínaných rebríčkoch, a bol z neho vydaný hlavný singel „Snoop's Upside Ya Head“. Album bol certifikovanými 2 platinovými platňami.
Po opustení Death Row, podpísal nahrávaciu zmluvu s vydavateľstvom No Limit Records, s ktorým nahral ďalšie tri albumy: "Da Game Is to Be Sold, Not to Be Told" (1998), "No Limit Top Dogg" (1999) a "Tha Last Meal" (2000). Potom Snoop Dogg v roku 2002 podpísal zmluvu s vydavateľstvami Priority/Capitol/EMI Records, kedy vydal album "Paid tha Cost to Be da Boss". V roku 2004 podpísal zmluvu s vydavateľstvom Geffen Records pre ďalšie tri albumy: ', "Tha Blue Carpet Treatment" a "Ego Trippin. Snoop Dogg tiež bol trénerom mládežníckej futbalovej ligy a vysokoškolského futbalového tímu. V septembri 2009 bol Snoop Dogg najatý vydavateľstvom EMI ako predseda Priority Records.
V roku 2012 potom, ako navštívil Jamajku, ohlásil svoje prekonvertovanie na rastafariánstvo a tiež nové umelecké meno Snoop Lion. Pod novým umeleckým menom vydal reggae album "Reincarnated" a rovnomenný dokument začiatkom roku 2013, pričom oba sú o jeho jamajskom zážitku. V súčasnosti pracuje na poslednom štúdiovom albume pod svojím rapovým umeleckým menom Snoop Dogg.
Diskografia.
Albumy spoluprác
Ján Simonides (spisovateľ)

Ján Simonides (* 1648, Spišské Vlachy† 7. máj 1708, Banská Bystrica) bol slovenský evanjelický kňaz, spisovateľ memoárovej a cestopisnej prózy.
Životopis.
Pochádzal z rodiny evanjelického kňaza, vzdelanie získal v Prešove a vo Wittenbergu (1667-1674) a po štúdiách pôsobil v Brezne ako rektor školy. Po odhalení Vešeléniho sprisahania ho väznili v Leopoldove a bol odsúdený na neapolské galeje. Cestou na galeje ušiel spolu s Tobiášom Masníkom, no po piatich dňoch ich opäť chytili a uväznili. Na slobodu sa dostal vďaka tomu, že ich vykúpil istý nemecký kupec.
Precestoval veľa krajín (Taliansko, Švajčiarsko, Nemecko), kým sa usadil v Nemecku, kde žil do roku 1683. 
Po návrate do vlasti pôsobil ako evanjelický kňaz v Banskej Bystrici-Radvani (1683-1687), Kráľovej (1688-1690), Hronseku (1691-1695), Banskej Bystrici (1695-1708), tam superintendent (od roku 1704).
Tvorba.
Je známy najmä ako autor cestopisných a memoárových diel, v ktorých sa venoval svojim zážitkom od odsúdenia v Bratislave až po návrat domov. Vychádzal pritom zo svojich denníkov, ktoré si cestou písal. Vo svojich dielach však neopisoval len svoje zážitky, ale venoval sa aj opisom krajov, ktoré navštívil, ich regionálnych zvyklostí, etnografických pomerov a architektúry (antické pamiatky, kláštorné a chrámové stavby). 
Používal jednoduchý, bezprostredný jazyk, pričom nevsúval do textu takmer žiadne náboženské detaily (biblické texty, príklady, náboženské reflexie), takže jeho dielo je považované za viac-menej svetskú prózu, ktorá v tom období bola zriedkavá.
Autor latinskej príležitostnej poézie, náboženských polemík a náboženských výchovných spisov. Obraňoval význam materinskej reči, slovakizoval biblickú češtinu, dokladom toho je jeho úvod ku katechizmu.
Juraj Láni

Juraj Láni (tiež Lányi, Lány) (* 30. máj 1646, Trenčianska Teplá – † 24. január 1701, Lipsko, Nemecko) bol slovenský evanjelický kňaz, univerzitný profesor v Lipsku a spisovateľ, autor memoárových próz, kázní a školských hier.
Životopis.
Pochádzal z uhorského šľachtického rodu Lányovcov. Jeho osud sa veľmi podobal na život Jána Simonidesa. Študoval v Skalici, Trenčíne, Spišských Vlachoch, v Sabinove a Levoči, a napokon na univezite vo Wittenbergu (rovnako ako Simonides) a v Rostocku. Po ukončení štúdia pracoval ako vychovávateľ, evanjelický rektor a farár. Podobne ako Simonides bol po odhalení Wesselényiho sprisahania väznený a odsúdený na neapolské galeje, odkiaľ sa mu podarilo ujsť. Chvíľu pobýval v Branči, no potom odišiel do Lipska, kde sa venoval štúdiu a získal viacero akademických hodností. Pracoval tu ako univerzitný profesor a učiteľ. 
Tvorba.
Písal v latinčine a nemčine a zameriaval sa najmä na memoárové prózy a cestopisy, ale písal tiež príležitostnú poéziu. Počas svojho pôsobenia na školách sa venoval aj tvorbe školských divadelných hier, písaniu dišpút, polemických listov a kázní. Vo svojich dielach využíva ľudové vyjadrovacie prostriedky, dialógy, no taktiež vkladá do svojich diel nielen dobrodružné prvky, ale aj silné emocionálne vzrušenie.
Martin Novák

Martin Novák (používaný variant mena je tiež Martin Novatius) (* asi 1620, Spišská Sobota – † 1686 Nižný Medzev alebo Budyšín, Nemecko) bol slovenský spisovateľ.
Životopis.
V roku 1652 bol vysvätený za evanjelického kňaza v Senici. V roku 1651 sa stal rektorom, v rokoch 16521660 pôsobil ako evanjelický farár v Koši. V roku 1660 odišiel do ústrania v Kremnici, v rokoch 16641666 bol kaplánom v Ľubici a v rokoch 16661674 v Nižnom Medzeve. V roku 1674 odišiel z náboženských dôvodov do exilu a cez Poľsko (Brzeg, Wrocław a Legnicu) sa dostal do Bautzenu v Nemecku. Podľa niektorých zdrojov sa v roku 1682 vrátil do Nižného Medzeva. Počas náboženských nepokojov v Nižnom Medzeve prišiel o život aj jeden z jeho dvoch synov.
Tvorba.
Písal v nemeckom jazyku a venoval sa tvorbe piesní (žalostné, ďakovné i útešné) a autobiografickej próze. Svoje diela písal jednoduchým, zrozumiteľným jazykom, no mal silný zmysel pre detaily, vďaka čomu sa jeho autobiografické dielo vyznačuje rozsiahlymi opismi náboženských sporov a polemík, pričom reálne fakty uprednostňuje pred vysvetľovaním viery, znamení a proroctiev. V jeho dielach sa tiež odráža život obyčajných ľudí a mešťanov, pričom nezabúdal ani na opis sociálnych podmienok a ľudové zvyky.
Chabarovsk

Chabarovsk () je mesto v Rusku, je administratívnym centrom Chabarovského kraja.
Mesto leží na pravom brehu rieky Amur blízko sútoku s riekou Ussuri, asi 30 km od hranice s Čínou.
Mesto bolo založené v roku 1858 ako vojenská stanica Chabarovka, nesie názov na počesť ruského cestovateľa 17. storočia Jerofeja Chabarova.
Od roku 1926 je mesto administratívnym centrom Ďalekovýchodného kraja, a od roku 1938 - Chabarovského kraja. Je významným centrom Ďalekého východu Ruska.
Sebastián Fabricius

Sebastián Fabricius (tiež Sebastián Fabritius) (* 25. máj 1625, Kutná Hora, Česko – † 10. máj 1681, Drážďany, Nemecko) bol slovenský spisovateľ, autor autobiografickej prózy.
Životopis.
Pochádzal z nemeckej meštianskej rodiny, jeho otec bol majiteľom bane na striebro. Vzdelanie získaval v Čechách, na Slovensku (Bratislava, Pezinok, Ilava) a zrejme i v Nemecku. Pôsobil ako evanjelický farár a kazateľ – v Ilave (16481649), v Pravoticiach (16491651), v Liptovskom Jáne (16511652), v Otrokovciach (16521661). Po bitke na Bielej hore (1620) z náboženských dôvodov o (16521661). Po bitke na Bielej hore (1620) z náboženských dôvodov odišiel do Nemecka, neskôr do Uhorska, a v roku 1672 napokon ušiel pred súdnymi procesmi opäť do Nemecka. 
Tvorba.
Svoje diela písal v nemčine, pričom sa zameriaval na memoárovú literatúru. Námety čerpal zo svojich zážitkov počas pobytu v Čuvári, ktoré bolo v tej dobe pod tureckou nadvládou, ale vracal sa tiež do detstva, pričom svoje spomienky písal z pohľadu dieťaťa. Pri rozprávaní sa uchyľoval k dramatizácii spomienok, ktoré prekladal nevšednými, až naturalistickými a hrôzostrašnými príbehmi, aby oživil dej. Bol tiež dobrým psychológom a pozorovateľom, nakoľko dokázal veľmi dôveryhodne a presne zachytiť duševné stavy ľudí.
Päktusan

Päktusan alebo Päktu-san (z kórej. 白頭山/백두산 - doslova: "stále biely vrch", čín. 白頭山, - Paj-tchou-šan v preklade „"vrch s bielou hlavou"“, alebo 長白山/长白山, - Čchang-paj-šan, po mandžusky Golmin Šanggijan Alin) je veľký stratovulkán, ležiaci na hranici medzi Čínou a KĽDR. Je najvyššou horou na Kórejskom polostrove a v Mandžusku.
Podľa kórejských legiend na horu zostúpil syn vládcu nebies Hwanung so synom Tangunom, založil tam kráľovstvo Čoson a stal sa tak predkom Kórejčanov.
Geológia.
Mechanizmus sopečnej činnosti vulkánu Päktusan je stále predmetom diskusií, nakoľko existuje niekoľko názorov na jej vznik. Prvý predpokladá akrečné procesy na okrajoch čínskeho kratónu už od mezoproterozoika, prípadne subdukčné procesy pri poklese pacifickej dosky ešte pred otvorením Japonského mora, iné názory reprezentujú existenciu hot-spotu, ako príčinu vulkanizmu oblasti Päktusanu.
Novšie merania rýchlostí seizmických vĺn, uskutočnené Geodynamickým výskumným centrom Ehimskej Univerzity v Japonsku zistili zlomový systém v spodných častiach kôry, tiahnuci sa v smere severovýchod-juhozápad pod sopkou Päktu-san a zasahujúcim aj pod vulkanické štruktúry Xianjindao a Čchugarjong v KĽDR a Lung-kang v severnej Číne, cez ktorý magma vystupuje k povrchu.
Výstup magmy je zapríčinený dehydratačnými procesmi hornín a minerálov v poklesávajúcej pacifickej platni a následným výzdvihom horúceho astenosférického materiálu, čo spôsobuje rozchádzanie východnej časti eurázijskej platne, vznik riftových štruktúr v severovýchodnej Číne (Šandžinský graben, zlomová zóna Tančeng-Lujang) a na Sibíri (bajkalský rift) a vulkanizmus celej sopečnej reťaze Longgang, Päktu-san, Xianjindao a Čhung-njong-san.
Erupcie.
Erupcia z roku 1050 bola jedna z najväčších za posledných 10 000 rokov (len erupcie sopiek Tambora, Crater Lake a Kikai boli väčšie). Sopka vyvrhla 150 km3 pemzy a popola, ktorý pokryl oblasť s polomerom 40 km. Táto erupcia vyformovala aj kalderu s rozmermi 5 × 3,5 km, ktorá je teraz zaliata vodou a známa ako jazero Čchondži (po čínsky Tianchi). Posledná erupcia bola zaznamenaná v roku 1702.
Jazero Čchondži (천지).
Jedno z najvyššie položených kráterových jazier na svete. V jeho okolí sa nachádza 16 vrcholov prevyšujúcich 2 500 m. Vzniklo približne v roku 1597 v čase, keď bola zaznamenaná erupcia. Vody z jazera vytekajú na severnej strane a padajú do doliny tvoriac 70 metrov vysoký vodopád.
Levi ben Geršom

Rabi Levi ben Geršom (* 1288 – † 1344), grécky Gersonides, známy tiež pod akronymom Ralbag (רלב"ג), bol významný židovský rabín, filozof, matematik, astronóm a talmudista. Pochádzal z Bagnols-sur-Cèze (Languedoc, Francúzsko).
Je prvým významným kritikom niektorých aspektov maimonidovskej syntézy aristotelizmu a židovského náboženstva. Bol výrazne ovplyvnený komentármi Ibn Rušda. Jeho najvýznamnejším dielom je filozofický spis "Hospodinove boje" (Sefer Milchamot ha-Šem).
Chabarovský kraj

Chabarovský kraj je kraj v Rusku na ruskom Ďalekom východe.
Vaninský rajón

Vaninský rajón Chabarovského kraja – založený 27. decembra 1973 výnosom Prezídia najvyššieho sovietu RSFSR. Zaberá plochu . Administratívne centrum – robotnícke sídlisko-osada Vanino. Vzdialenosť do Chabarovska je .
NGC 6701

NGC 6701 je galaxia v súhvezdí Drak, ktorú objavil americký astronóm Lewis A. Swift 6. augusta 1883.
Jej zdanlivá hviezdna veľkosť je 12,1.
NGC 6702

NGC 6702 je galaxia v súhvezdí Lýra, ktorú objavil nemecký astronóm Heinrich Louis d’Arrest 8. septembra 1863.
Jej zdanlivá hviezdna veľkosť je 12,3.
NGC 6703

NGC 6703 je galaxia v súhvezdí Lýra, ktorú objavil nemecký astronóm Heinrich Louis d’Arrest 4. septembra 1863.
Jej zdanlivá hviezdna veľkosť je 11,3.
NGC 6704

NGC 6704 je otvorená hviezdokopa v súhvezdí Štít, ktorú objavil August Winnecke 23. júla 1854.
Jej zdanlivá hviezdna veľkosť je 9,2.
NGC 6706

NGC 6706 je galaxia v súhvezdí Páv, ktorú objavil anglický astronóm John Herschel 8. júna 1836.
Jej zdanlivá hviezdna veľkosť je 12,9.
NGC 6707

NGC 6707 je galaxia v súhvezdí Ďalekohľad, ktorú objavil anglický astronóm John Herschel 8. júla 1834.
Jej zdanlivá hviezdna veľkosť je 12,6.
NGC 6708

NGC 6708 je galaxia v súhvezdí Ďalekohľad, ktorú objavil anglický astronóm John Herschel 9. júna 1836.
Jej zdanlivá hviezdna veľkosť je 12.
NGC 6709

NGC 6709 je otvorená hviezdokopa v súhvezdí Orol, ktorú objavil anglický astronóm John Herschel 29. júla 1827. Dá sa ľahko pozorovať už malým triédrom ako hmlistá škvrnka. Obsahuje približne 40 – 50 hviezd rozlíšiteľných 20-centimetrovým ďalekohľadom. Jej zdanlivá hviezdna veľkosť je 6,7.
NGC 6710

NGC 6710 je galaxia v súhvezdí Lýra, ktorú objavil nemecký astronóm Albert Marth 3. augusta 1864.
Jej zdanlivá hviezdna veľkosť je 13,3.
NGC 6711

NGC 6711 je galaxia v súhvezdí Drak, ktorú objavil americký astronóm Lewis A. Swift 5. augusta 1885.
Jej zdanlivá hviezdna veľkosť je 12,9.
NGC 6712

NGC 6712 je guľová hviezdokopa v súhvezdí Štít, ktorú objavil britsko-nemecký astronóm William Herschel 16. júna 1784.
Jej zdanlivá hviezdna veľkosť je 8,1.
NGC 6713

NGC 6713 je galaxia v súhvezdí Lýra, ktorú objavil nemecký astronóm Albert Marth 3. augusta 1864.
Jej zdanlivá hviezdna veľkosť je 13,4.
NGC 6716

NGC 6716 je otvorená hviezdokopa v súhvezdí Strelec, ktorú objavil anglický astronóm John Herschel 14. júla 1830.
Jej zdanlivá hviezdna veľkosť je 7,5.
NGC 6717

NGC 6717 je guľová hviezdokopa v súhvezdí Strelec, ktorú objavil britsko-nemecký astronóm William Herschel 7. augusta 1784.
Jej zdanlivá hviezdna veľkosť je 8,4.
NGC 6718

NGC 6718 je galaxia v súhvezdí Páv, ktorú objavil anglický astronóm John Herschel 23. júna 1835.
Jej zdanlivá hviezdna veľkosť je 13,4.
NGC 6719

NGC 6719 je galaxia v súhvezdí Páv, ktorú objavil anglický astronóm John Herschel 23. júna 1835.
Jej zdanlivá hviezdna veľkosť je 12,8.
NGC 6721

NGC 6721 je galaxia v súhvezdí Páv, ktorú objavil anglický astronóm John Herschel 12. júla 1834.
Jej zdanlivá hviezdna veľkosť je 12,1.
NGC 6722

NGC 6722 je galaxia v súhvezdí Páv, ktorú objavil anglický astronóm John Herschel 8. júna 1836.
Jej zdanlivá hviezdna veľkosť je 12,8.
NGC 6723

NGC 6723 je guľová hviezdokopa v súhvezdí Strelec, ktorú objavil austrálsky astronóm James Dunlop 2. júna 1826.
Jej zdanlivá hviezdna veľkosť je 6,8.
NGC 6724

NGC 6724 je otvorená hviezdokopa v súhvezdí Orol, ktorú objavil anglický astronóm John Herschel 5. septembra 1828.
NGC 6725

NGC 6725 je galaxia v súhvezdí Ďalekohľad, ktorú objavil anglický astronóm John Herschel 8. júla 1834.
Jej zdanlivá hviezdna veľkosť je 11,4.
NGC 6726

NGC 6726 je reflexná hmlovina v súhvezdí Južná koruna, ktorú objavil Julius Schmidt 15. júna 1861.
NGC 6727

NGC 6727 je reflexná hmlovina v súhvezdí Južná koruna, ktorú objavil Julius Schmidt 15. júna 1861.
NGC 6728

NGC 6728 je otvorená hviezdokopa v súhvezdí Štít, ktorú objavil britsko-nemecký astronóm William Herschel 16. júna 1784.
NGC 6729

NGC 6729 je emisná hmlovina a reflexná hmlovina v súhvezdí Južná koruna, ktorú objavil Julius Schmidt 15. júna 1861. Zahaľuje hviezdu R Coronae Austrinae spektrálneho typu F5. Hmlovina svojím tvarom pripomína kométu. Kolísanie svetla z hmloviny sa zvyčajne spája s nepredpovedateľnou zmenou jasnosti tejto hviezdy.
NGC 6730

NGC 6730 je galaxia v súhvezdí Páv, ktorú objavil anglický astronóm John Herschel 23. júla 1835.
Jej zdanlivá hviezdna veľkosť je 11,3.
NGC 6731

NGC 6731 je otvorená hviezdokopa v súhvezdí Lýra, ktorú objavil Gerhard Lohse v roku 1886.
NGC 6732

NGC 6732 je galaxia v súhvezdí Drak, ktorú objavil americký astronóm Lewis A. Swift 16. októbra 1886.
Jej zdanlivá hviezdna veľkosť je 13,5.
NGC 6733

NGC 6733 je galaxia v súhvezdí Páv, ktorú objavil anglický astronóm John Herschel 8. augusta 1834.
Jej zdanlivá hviezdna veľkosť je 12,2.
NGC 6734

NGC 6734 je galaxia v súhvezdí Páv, ktorú objavil anglický astronóm John Herschel 8. júna 1836.
Jej zdanlivá hviezdna veľkosť je 12,8.
NGC 6735

NGC 6735 je otvorená hviezdokopa v súhvezdí Orol, ktorú objavil anglický astronóm John Herschel 18. júla 1827.
NGC 6736

NGC 6736 je galaxia v súhvezdí Páv, ktorú objavil anglický astronóm John Herschel 8. júna 1836.
Jej zdanlivá hviezdna veľkosť je 13,3.
NGC 6737

NGC 6737 je otvorená hviezdokopa v súhvezdí Strelec, ktorú objavil anglický astronóm John Herschel 14. júla 1830.
NGC 6738

NGC 6738 je otvorená hviezdokopa v súhvezdí Orol, ktorú objavil anglický astronóm John Herschel 29. júla 1829.
NGC 6739

NGC 6739 je galaxia v súhvezdí Páv, ktorú objavil anglický astronóm John Herschel 7. augusta 1834.
Jej zdanlivá hviezdna veľkosť je 12,1.
NGC 6740

NGC 6740 je galaxia v súhvezdí Lýra, ktorú objavil nemecký astronóm Albert Marth 28. júna 1864.
Jej zdanlivá hviezdna veľkosť je 14,2.
NGC 6741

NGC 6741 je planetárna hmlovina v súhvezdí Orol, ktorú objavil Edward Charles Pickering 19. augusta 1882.
Jej zdanlivá hviezdna veľkosť je 11,5.
NGC 6742

NGC 6742 je planetárna hmlovina v súhvezdí Drak, ktorú objavil britsko-nemecký astronóm William Herschel 8. júla 1788.
Jej zdanlivá hviezdna veľkosť je 13,4.
NGC 6743

NGC 6743 je otvorená hviezdokopa v súhvezdí Lýra, ktorú objavil anglický astronóm John Herschel 6. júla 1828.
NGC 6744

NGC 6744 je špirálová galaxia s priečkou v súhvezdí Páv, ktorú objavil austrálsky astronóm James Dunlop 30. júna 1826. Jej zdanlivá hviezdna veľkosť je 8,3.
Jej štruktúru pripomínajúcu štruktúru našej Galaxie možno rozlíšiť iba pri pozorovaní mohutným ďalekohľadom. Tvorí ju viac než sto miliárd hviezd.
NGC 6745

NGC 6745 je galaxia v súhvezdí Lýra, ktorú objavil francúzsky astronóm Édouard Jean-Marie Stephan 24. júla 1879.
Jej zdanlivá hviezdna veľkosť je 12,5.
NGC 6746

NGC 6746 je galaxia v súhvezdí Páv, ktorú objavil anglický astronóm John Herschel 11. augusta 1836.
Jej zdanlivá hviezdna veľkosť je 12,1.
NGC 6747

NGC 6747 je galaxia v súhvezdí Drak, ktorú objavil americký astronóm Lewis A. Swift 31. októbra 1886.
Jej zdanlivá hviezdna veľkosť je 14,1.
NGC 6749

NGC 6749 je guľová hviezdokopa v súhvezdí Orol, ktorú objavil anglický astronóm John Herschel 15. júla 1827.
Jej zdanlivá hviezdna veľkosť je 12,4.
NGC 6750

NGC 6750 je galaxia v súhvezdí Drak, ktorú objavil americký astronóm Lewis A. Swift 10. septembra 1885.
Jej zdanlivá hviezdna veľkosť je 13,1.
NGC 6751

NGC 6751 je planetárna hmlovina v súhvezdí Orol, ktorú objavil nemecký astronóm Albert Marth 20. júla 1863. Jej zdanlivá hviezdna veľkosť je 11,9.
Vzdialená je od Zeme 6 500 svetelných rokov a jej priemer je 0,8 svetelného roka, čo je asi 600-násobok našej slnečnej sústavy. Farby predstavujú teploty plynu – modrá, oranžová a červená označujú plyn od najteplejšieho k najchladnejšiemu. Vietor a žiarenie z veľmi horúcej centrálnej hviezdy vytvorili prúdovité útvary v hmlovine. Kvôli nízkej jasnosti (len 12 magnitúd) sa však dá pozorovať len ďalekohľadmi s priemerom 15 cm a väčšími. Vo väčších ďalekohľadoch pripomína Prstencovú hmlovinu v Lýre. Jej centrálnu hviezdu nevidíme, pretože kvôli vysokej povrchovej teplote 140 000 °C žiari predovšetkým v ultrafialovej časti spektra.
NGC 6752

NGC 6752 je guľová hviezdokopa v súhvezdí Páv, ktorú objavil austrálsky astronóm James Dunlop 30. júna 1826. Jej zdanlivá hviezdna veľkosť je 5,3.
Táto guľová hviezdokopa patrí k najväčším a najjasnejším na oblohe. Skutočný priemer hviezdokopy dosahuje 111 svetelných rokov. Vzdialenosť NGC 6752 od Zeme sa odhaduje na 12 700 – 20 000 svetelných rokov.
NGC 6753

NGC 6753 je galaxia v súhvezdí Páv, ktorú objavil anglický astronóm John Herschel 5. júla 1836.
Jej zdanlivá hviezdna veľkosť je 11,1.